**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 31.03.2023, ora 08.00 – 01.04.2023, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 01.04.2023, ora 07.00**

**RÂURI**

**I.N.H.G.A.** a emis o **Avertizare Hidrologică, cod galben şi PORTOCALIU,** valabilă în intervalul **27.03.2023 ora 10:00 – 28.02.2023 ora 12:00**, vizând **scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri** pe unele râuri din bazinele hidrografice: **Vişeu, Iza, Tur, Someş, Crasna, Crişul Negru, Crişul Alb, Mureş, Bega, Timiş, Bârzava, Moraviţa, Caraş, Nera, Cerna, râurile din Dobrogea,** cu posibile depăşiri ale **COTELOR DE PERICOL**, astfel:

**COD GALBEN:**

 **În intervalul 31.03.2023 ora 14:00 – 03.04.2023 ora 12:00** pe râurile din bazinele hidrografice: Tur **(judeţul Satu Mare)**, Crasna **(judeţele: Sălaj şi Satu Mare)**, Crişul Negru **(judeţele: Bihor şi Arad)**, Crişul Alb **(judeţele: Hunedoara şi Arad)**, Arieş – bazin amonte S.H. Baia de Arieş şi afluenţii aferenţi sectorului aval S.H. Baia de Arieş **(judeţele: Alba şi Cluj)**, Bega – bazin amonte S.H. Topolovăţ **(judeţul Timiş)**, Timiş - bazin amonte S.H. Lugoj şi afluenţii aferenţi sectorului aval S.H. Lugoj **(judeţele: Caraş Severin şi Timiş)**.

 **În intervalul 01.04.2023 ora 06:00 – 03.04.2023 ora 12:00** pe râurile din bazinele hidrografice: Vişeu, Iza, Lăpuş **(judeţul Maramureş)**, Someşul Mare **(judeţul Bistriţa Năsăud)**, Someşul Mic – bazin amonte Ac. Gilău **(judeţele: Bihor şi Cluj)**, Someş – afluenţii mici aferenţi sectorului aval S.H. Dej **(judeţele: Cluj, Sălaj, Maramureş şi Satu Mare)**, Mureş – afluenţii aferenţi sectorului aval confluenţă cu râul Târnava **(judeţele: Alba, Sibiu, Hunedoara şi Arad)**, Bârzava, Moraviţa, Caraş, Nera **(judeţele: Caraş Severin şi Timiş)**, Cerna – bazin superior şi afluenţi bazin mijlociu şi inferior **(judeţele: Gorj şi Caraş Severin)**, râurile mici din Dobrogea **(judeţele: Tulcea şi Constanţa)**.

**COD PORTOCALIU:**

 **În intervalul 01.04.2023 ora 18:00 – 02.04.2023 ora 12:00** pe râurile din bazinele hidrografice: Bega – bazin amonte S.H. Făget şi afluenţii aferenţi sectorului aval S.H. Făget – amonte S.H. Chizătău **(judeţul Timiş)**, Timiş - afluenţii aferenţi sectorului aval S.H. Teregova – amonte S.H. Lugoj **(judeţele: Caraş Severin şi Timiş)**.

Aceast mesaj de avertizare a fost transmis de către Centrul Operativ pentru Situaţii de Urgenţă al Ministerului Mediului, Apelor şi Pădurilor către*: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:*

- *Alba, Arad, Bihor, Bistriţa-Năsăud, Caraş-Severin, Cluj, Constanţa, Gorj, Hunedoara, Maramureş, Satu-Mare, Sălaj, Sibiu, Timiş şi Tulcea (15 prefecturi)– AVERTIZARE Hidrologică, cod Galben.*

- *Caraş-Severin şi Timiş (2 prefecturi)– AVERTIZARE Hidrologică, cod PORTOCALIU.*

**Debitele au fost în general staționare** exceptând râurile din bazinele hidrografice: Vișeu, Iza, Tur, Crasna, Barcău, Bega Veche, Bega, Bârzava, Moravița, Caraș, Nera, Cerna, bazinele superioare și mijlocii ale Someșului, Crișurilor, Mureșului și Timișului unde au fost în creștere datorită precipitațiilor prognozate și cedării apei din stratul de zăpadă.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mari (în jurul și peste mediile multianuale lunare) pe râurile din bazinele hidrografice: Vișeu, Iza, Crasna, Barcău, Crișul Repede, Mureș, Bârzava, bazinele superioare și mijlocii ale Crișului Negru, Bistriței (afluent al Siretului), bazinele superioare ale Barcăului, Jiului, Oltului, Argeșului, Ialomiței, Moldovei, Sucevei și pe cursul superior al Prutului și mai mici (sub 30%) pe râurile din bazinele hidrografice: Amaradia, Vedea, Neajlov, Tazlău, Bârlad, Jijia şi pe unii afluenți din bazinul mijlociu și inferior al Oltului.

Se situează peste **COTA DE ATENŢIE** râul Crasna la s.h. Domăneşti (400+23)- jud. SM (sector îndiguit).

Este în vigoare **AVERTIZAREA HIDROLOGICĂ** Nr. 28 din 31.03.2023.

**Debitele vor fi în creștere** datorită precipitațiilor lichide prognozate cedării apei din stratul de zăpadă și propagării, exceptând râurile din bazinele hidrografice: Vedea, Argeș, Ialomița, Siret, Prut și pe cele din Dobrogea unde vor fi relativ staționare.

 Sunt posibile scurgeri importante pe versanţi, torenţi şi pâraie, viituri rapide cu posibile efecte de inundaţii locale şi creşteri de debite şi niveluri cu posibile depăşiri ale **COTELOR DE ATENŢIE** pe unele râuri mici din jumătatea de vest a țării, datorită precipitațiilor lichide, mai însemnate cantitativ, prognozate, cedării apei din stratul de zăpadă și propagării.

Se menține în vigoare **AVERTIZAREA HIDROLOGICĂ** Nr. 28 din 31.03.2023.

**DUNĂRE**

**Debitul** la intrarea în ţară (secţiunea Baziaş) în intervalul 31.03.2023 – 01.04.2023 **a fost în creştere,** având valoarea **de** 57**00 m3/s**, sub media multianuală a lunii **martie (6700 mc/s) şi aprilie (7900 mc/s).**

În aval de Porţile de Fier debitele au fost în creștere la Gruia și în scădere pe sectorul Calafat – Tulcea.

**Debitul la intrarea în ţară (secţiunea Baziaş) va fi în creştere (6000 m3/s).**

În aval de Porțile de Fier debitele vor fi în creștere pe sectorul Gruia – Calafat și în scădere pe sectorul Bechet – Tulcea.

**2.** **Situația meteorologică în intervalul 31.03.2023, ora 09.00 – 01.04.2023, ora 06.00**

**Valorile termice diurne au continuat să crească** față de ziua precedentă în vestul și local în sudul țării, zone unde vremea a devenit caldă, iar în rest s-au menținut în jurul mediilor climatologice (exceptând Maramureșul și nordul și estul Transilvaniei, unde s-au situat sub normele perioadei). Cerul a fost temporar noros și s-au semnalat ploi ce au avut și caracter de aversă, mai ales în prima parte a zilei, în nord, centru, est și sud-est și pe arii mai restrânse în rest, iar în a doua parte a nopții, cu precădere în regiunile vestice, nord-vestice și centrale. La munte, la altitudini de peste 1700 m, precipitațiile au fost sub formă de lapoviță și ninsoare, iar punctiform cantitățile de apă au depășit 10 l/mp.

Stratul de zăpadă era prezent în special în zona montană înaltă și măsura, la ora 21, în platformele stațiilor meteorologice până la 210 cm la Bâlea Lac. Vântul a suflat slab și moderat, cu unele intensificări pe crestele montane, dar izolat și trecător și în sudul și centrul teritoriului. Temperaturile maxime s-au încadrat între 8 grade la Ocna Șugatag, Târgu Lăpuș, Toplița și Întorsura Buzăului și 21 de grade la Sânnicolau Mare, Calafat, Bechet, Turnu Măgurele, Zimnicea, Titu și București-Filaret, iar la ora 06 temperatura aerului avea valori cuprinse între 1 grad la Toplița, Joseni, Miercurea Ciuc, Întorsura Buzăului și Negrești și 12 grade la Moldova Nouă. Izolat s-a semnalat ceață.

*Observație: de ieri de la ora 6 a fost în vigoare 1 atenționare cod galben pentru fenomene meteorologice periculoase imediate, emisă de către SRPV Cluj.*

**LA BUCUREŞTI**

**Valorile termice diurne au continuat să crească** față de ziua anterioară, astfel încât vremea a devenit caldă, cu o maximă de 20 de grade la Afumați și Băneasa și 21 de grade la Filaret. Cerul a fost temporar noros și în primele ore ale zilei a plouat slab. Vântul a suflat slab și moderat. La ora 06 temperatura aerului avea valori de 5 grade la stația meteo Băneasa, 6 grade la Filaret și 8 grade la Filaret.

 **3. Prognoza meteorologică în intervalul 01.04.2023, ora 09.00 – 02.04.2023, ora 09.00**

**ÎN ŢARĂ**

**În marea lor majoritate valorile termice se vor situa în jurul mediilor multianuale** specifice începutului de aprilie. Cerul va fi mai mult noros în nord, centru, vest și sud-vest, unde temporar va ploua, în timp ce în restul teritoriului înnorările se vor accentua din a doua parte a zilei și vor fi perioade cu averse, însoțite pe arii restrânse de descărcări electrice și izolat posibil de grindină. La munte, la altitudini mari, vor fi precipitații sub formă de lapoviță și ninsoare. Pe arii restrânse cantitățile de apă vor depăși 15...20 l/mp. Vântul va sufla slab și moderat, cu unele intensificări în zona montană înaltă, iar temporar și în regiunile sudice. Temperaturile maxime se vor încadra în general între 11 și 18 de grade, iar cele minime vor fi cuprinse între 4 și 10 grade. Dimineața și noaptea, izolat se va forma ceață.

**LA BUCUREŞTI**

**Valorile termice vor fi apropiate de mediile climatologice** ale perioadei, iar vremea va fi și ușor instabilă. Din a doua parte a zilei vor fi perioade cu înnorări temporar accentuate, averse și posibil descărcări electrice, iar vântul va sufla în general moderat. Temperatura maximă se va situa în jurul valorii de 16 grade, iar cea minimă va fi de 7...9 grade.

**4. Buletin nivometeorologic pentru perioada 31.03.2023 ora 21 - 03.04.2023 ora 21**

**Fenomene meteo predominante: Temperaturi diurne predominant pozitive. Precipitații mixte.**

**Principalele mecanisme ce conduc la declanșarea avalanșelor: Zăpadă umedă.**

**TABEL RISCURI DE AVALANŞE**

|  |  |  |
| --- | --- | --- |
| ***Masive:*** | ***PESTE 1800 m*** | ***SUB 1800 m*** |
| **MUNŢII FĂGĂRAŞ** | **RISC MODERAT (2)** | **RISC MODERAT (2)** |
| **MUNŢII BUCEGI** | **RISC MODERAT (2)** | **RISC REDUS (1)** |
| **Munții Țarcu-Godeanu**  | **RISC MODERAT (2)** | **RISC MODERAT (2)** |
| **Munții Parâng- Șureanu** | **RISC MODERAT (2)** | **RISC REDUS (1)** |
| **MUNȚII RODNEI** | **RISC ÎNSEMNAT (3)** | **RISC MODERAT (2)** |
| **CĂLIMANI-BISTRIȚEI- CEAHLĂU** | **RISC MODERAT (2)** | **RISC MODERAT (2)** |
| **Munții Vlădeasa – Muntele Mare** | **RISC MODERAT (2)** | **RISC MODERAT (2)** |

**Evoluția vremii în intervalul 30.03.2023 - 31.03.2023:**

Vremea s-a încălzit, iar cerul s-a acoperit treptat în cursul serii și al nopții când temporar s-au semnalat precipitații mixte, ploi la altitudini joase și ninsori la peste 1800 m. Vântul a suflat moderat, cu viteze temporare de 60-70 km/h în zonele înalte, viscolind ninsoarea sau spulberând trecător zăpada pe creste. Pe arii restrânse s-a semnalat ceață, asociată izolat și cu depunere de chiciură în zonele înalte. Stratul de zăpadă a scăzut sub 1800 m, în medie cu 2-3 cm, și a crescut în zonele înalte în medie cu 2-3 cm, cu până la 6 cm la Bâlea-Lac.

**În data de 31.03.2023, la ora 15:** stratul de zăpadă de pe platformele stațiilor meteorologice măsura:

**Carpaţii Meridionali:** 210 cm la Bâlea-Lac, 141 cm la Vf. Omu, 121 cm la Vf. Țarcu, 12 cm la Cuntu, petice la Parâng, Păltiniș, Predeal și Sinaia,

**Carpaţii Orientali:** 137 cm la Vf. Călimani, 73 cm la Vf. Iezer, 67 cm la Ceahlău-Toaca, 25 cm la Bucin, 53 cm la Vf. Lăcăuți, 9 cm la Penteleu,

**Carpaţii Occidentali:** 23 cm la Vf. Vlădeasa, 9 cm la Stâna de Vale, 1 cm Semenic, petice la Băișoara.

 **Prognoza vremii în intervalul 31.03.2023, ora 21:00 - 03.04.2023, ora 21:00:**

Temperaturile se vor situa ușor peste cele normale ale perioadei. Cerul va fi mai mult noros. Se vor

semnala precipitații mixte în toate masivele, îndeosebi ploi sub 1600 m și temporar ninsori la peste 1800 m.

Cantitățile de precipitații vor depăși local 10-15 l/mp în 24 de ore, iar prin acumulare, pe arii restrânse 20-30 l/mp pe întreg intervalul. Vântul va sufla în general moderat, cu intensificări în zonele înalte din sector vestic și nord-vestic, ce vor atinge temporar 70-80 km/h, spulberând trecător zăpada pe creste. Pe arii restrânse se va semnala ceață, asociată izolat și cu depunere de chiciură pe crestele mai înalte.

Temperaturi prognozate în intervalul 31.03.2023 ora 21 - 03.04.2023 ora 21:

**Peste 1800 m: temperaturi minime**: -7..0 grade

**temperaturi maxime:** -3..3 grade

**Sub 1800 m: temperaturi minime:** -1..4 grade

**temperaturi maxime: -1**..7 grade.

**Vânt la peste 2000 m:** din sector predominant vestic, cu viteze temporare de 70-80 km/h.

**Altitudinea izotermei de 0 grade:** oscilează între 1600 și 2000 metri, iar în data de 03 aprilie coboară spre 700-1200 m, mai ales în masivele nordice.

**Evoluția stratului de zăpadă și a riscului de avalanșă**

**Munţii Făgăraş:** **RISC MODERAT (2)**

La peste 1800 m se vor semnala precipitații însemnate cantitativ, temporar ninsori și trecător lapovițe sau chiar ploi la altitudini apropiate de 1800 m, care vor depune local un strat consistent de zăpadă umedă.

În partea superioară a zăpezii noul strat se va depune peste stratul recent depus și umezit. Sub acest strat umezit regăsim stratul mai vechi, înghețat și în general stabilizat, iar în adâncime sunt cruste mai vechi de gheață. Zăpada este mai consistentă pe versanții cu expunere nordică. În apropierea crestelor se întâlnesc cornișe, iar pe văi și în zonele adăpostite sunt depozite însemnate de zăpadă.

Sub acțiunea temperaturilor ridicate și a precipitațiilor mixte de la altitudini apropiate de 1800 m,

stratul de zăpadă umezit din partea superioară, umed și puțin stabil, poate aluneca în mod spontan peste cel vechi și compactat, ducând la declanșarea unor avalanșe de dimensiuni mici și medii, riscul declanșării fiind amplificat la supraîncărcări.

Sub 1800 m stratul de zăpadă este mai consistent pe versanții nordici. Pe fondul ploilor și al temperaturilor predominant pozitive, stratul va continua să se umezească și să se topească și poate aluneca pe pantele mai înclinate, ducând la declanșarea unor avalanșe de topire, riscul fiind amplificat la supraîncărcări și la peste 1600 m, pe văile de pe versanții nordici unde mai este zăpadă.

**Munţii Bucegi:** **RISC MODERAT (2)**

La peste 1800 m, stratul de zăpadă este în mare parte stabilizat, dar în zilele următoare sunt așteptate precipitații mixte consistente, temporar sub formă de ninsoare, care vor depune un strat nou de zăpadă umedă, local consistent, peste stratul actual, umezit în partea superioară. În profunzime stratul de zăpadă este stabilizat, cu multiple cruste de gheață. În zona crestelor întâlnim cornișe, iar în zonele adăpostite acumulări mai însemnate. Pe pantele suficient de înclinate, vor fi condiții pentru alunecarea stratului umezit din partea superioară și mai ales a celui care se va depune și pentru declanșarea unor avalanșe de dimensiuni mici și medii, riscul fiind prezent atât spontan, cât și la supraîncărcări ale stratului.

La altitudini mai mici de 1800 m, stratul de zăpadă are dimensiuni reduse, fiind mai mult discontinuu și va continua să plouă. Izolat vor fi condiţii pentru declanșarea unor avalanșe de dimensiuni mici, în special pe versanții nordici, la altitudini apropiate de 1800 m.

**Munții Țarcu-Godeanu: RISC MODERAT (2)**

La peste 1800 m, în partea superioară, peste zăpada recent acumulată și umezită, se va depune un

strat nou de zăpadă umedă, local consistent, în special în apropierea crestelor. Spre bază, stratul mai vechi e stabilizat în mare parte, cu cruste de gheață în interior. În zona crestelor sunt cornișe, iar pe văi și în zonele adăpostite se mențin depozitele mai însemnate de zăpadă. Sub influența temperaturilor ridicate, pe pantele suficient de înclinate, se pot declanșa în mod spontan avalanșe de dimensiuni mici și medii, prin alunecarea zăpezii umezite din partea superioară peste stratul vechi și compact, riscul declanșării avalanșelor fiind amplificat la supraîncărcări.

La altitudini mai mici de 1800 m, stratul de zăpadă recent depus, local consistent, și care va continua să se umezească pe fondul temperaturilor pozitive și a ploilor care se vor înregistra va putea aluneca peste straturile mai dure de la bază. În special între 1600 și 1800 m și pe versanții nordici, unde zăpada este mai mare, se pot declanșa avalanșe de dimensiuni mici și izolat medii, riscul declanșării acestora fiind amplificat la supraîncărcări.

**Munții Parâng-Șureanu: RISC MODERAT (2)**

La peste 1800 m, stratul de zăpadă este umezit în partea superioară, iar precipitațiile din zilele următoare vor depune local un strat mai consistent de zăpadă umedă înspre creste. În profunzime întâlnim un strat vechi, compact, cu cruste de gheață în interior. Pe pantele suficient de înclinate, stratul de zăpadă umezit din partea superioară va putea aluneca peste cel vechi și compact, ducând la declanșarea unor avalanșe de dimensiuni mici și izolat medii, riscul fiind amplificat la supraîncărcări, dar putând apărea izolat și în mod spontan pe fondul vremii mai calde. În apropierea crestelor va exista riscul ruperii cornișelor.

La altitudini mai mici de 1800 m stratul de zăpadă are dimensiuni reduse și va continua să se reducă ca grosime în zonele în care mai e prezent, pe fondul ploilor așteptate. Pe alocuri, la peste 1600 m, vor fi condiţii pentru declanșarea unor curgeri sau avalanșe de dimensiuni mici, în special pe versanții nordici, atât spontan, cât mai ales la supraîncărcări.

**Munţii Rodnei:** **RISC ÎNSEMNAT (3)**

La peste 1800 m altitudine, se întâlnește un strat de zăpadă umedă, care depășește pe alocuri 15 cm, depus peste un strat mai vechi, nestabilizat și care încă mai prezintă zone cu rezistență redusă și structuri de placă. Precipitațiile care se vor înregistra în zilele următoare vor duce la creșteri de strat în apropierea crestelor, local consistente, iar zăpada care se va depune va fi umedă și puțin rezistentă. Pe văi și în zonele adăpostite sunt depozite însemnate de zăpadă, ce pot depăși pe alocuri 2 m. În zona crestelor se întâlnesc cornișe.

Pe pantele suficient de înclinate și pe văile unde sunt depozite însemnate de zăpadă, straturile superioare de zăpadă umedă pot aluneca spontan peste cele vechi și mai compacte, ducând la declanșarea de avalanșe de dimensiuni medii, riscul fiind amplificat la supraîncărcări.

La altitudini mai mici de 1800 m, stratul de zăpadă este umezit puternic și mai însemnat în zonele adăpostite. Procesul de topire al zăpezii va continua. Pe pantele suficient de înclinate, se pot produce avalanșe de dimensiuni mici și medii, prin alunecarea stratului cu rezistență mai redusă din partea superioară peste cel vechi și înghețat, riscul declanșării acestora fiind amplificat la supraîncărcări. În cazuri izolate poate fi angrenat în avalanșe stratul până la bază.

**Munţii Călimani-Bistriţei-CEAHLAU: RISC MODERAT (2)**

La peste 1800 metri în partea superioară se întâlnește un strat de zăpadă recentă, umezit, depus peste zăpada veche și înghețată. Se vor semnala precipitații mixte, temporar ninsori,care vor depune pe alocuri un strat mai consistent de zăpadă umedă. Pe pantele suficient de înclinate se pot declanșa avalanșe de dimensiuni mici și medii, prin alunecarea stratului de zăpadă umezit din partea superioară, cu rezistență scăzută, peste cel vechi și înghețat, sau prin ruperea cornișelor, atât spontan pe fondul temperaturilor ridicate, cât mai ales la supraîncărcări.

La altitudini mai mici de 1800 de metri, întâlnim zăpadă puternic umezită, depusă peste zăpada mai veche, parțial înghețată spre bază. La peste 1600 m, pe pantele suficient de înclinate, stratul umezit cu rezistență redusă poate aluneca peste cel vechi și înghețat sau se poate desprinde în cazuri izolate până la sol, atât spontan pe fondul ploilor și al temperaturilor predominant pozitive, cât mai ales la suprasarcini, ducând la declanșarea unor avalanșe de dimensiuni mici și izolat medii.

**Munţii Vlădeasa, Muntele Mare:** **RISC MODERAT (2)**

Vremea caldă și precipitațiile mixte, temporar sub formă de ploaie, vor umezi și îngreuna stratul de zăpadă recent acumulată și va determina scăderea accelerată a stratului. Pe creste trecător va ninge, În profunzime stratul vechi este parțial înghețat. Pe pantele suficient de înclinate, stratul superior poate aluneca peste cel întărit aflat dedesubt, ducând la declanșarea unor curgeri superficiale sau a unor avalanșe de dimensiuni mici sau medii, riscul fiind amplificat la supraîncărcări.

**Notă: Legenda de coduri de culori pentru Riscurile de avalanşă:**

**RISC FOARTE MARE -** cod roşu (5) ■- Instabilitatea stratului de zăpadă este generalizată. Chiar şi pe pantele puţin abrupte se pot produce spontan numeroase avalanşe de mari, adesea chiar foarte mari dimensiuni.

**RISC MARE (4) –** cod roşu (4) ■ - stratul de zăpadă este puţin stabilizat pe majoritatea pantelor suficient de înclinate. Declanşarea avalanşelor este probabilă chiar şi printr-o slabă supraîncarcare, pe numeroase pante suficient de înclinate. În anumite situaţii sunt de aşteptat numeroase declanşări spontane de avalanşe de dimensiuni medii şi adesea chiar mari.

**RISC ÎNSEMNAT-** cod portocaliu (3) ■- pe numeroase pante suficient de înclinate, stratul de zăpadă este mediu sau putin stabilizat; declanşările sunt posibile chiar în condiţiile unei slabe supraîncărcări şi pe numeroase pante, mai ales pe cele descrise în buletin; în anumite situaţii sunt posibile unele declanşări spontane de avalanşe medii şi câteodată chiar avalanşe mari.

**RISC MODERAT -** cod galben (2) ■: pe anumite pante suficient de înclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***
	1. **Pe fluviul Dunărea**

Nu au fost semnalate evenimente deosebite.

* 1. **Pe râurile interioare**

**ABA Jiu** revine cu informaţii suplimentare referitoare la poluarea accidentală din data de 30.03.2023, cu scurgeri de ape uzate de culoare inchisa pe malul drept al pârâului Brebina in zona Tarnita – Baia de Arama, jud. Mehedinţi. Reprezentantii S.G.A. Mehedinti s-au deplasat la fata locului. S-a constatat ca scurgerea provenea de la o retea de canalizare din tuburi de azbociment al carui detinator este necunoscut.

S-au prelevat 3 probe de apa, respectiv 1 proba cca 10 m amonte de gura de evacuare tub azbociment, 1 proba zona gura de evacuare si 1 proba la cca 10 m aval de gura de evacuare.

S-au verificat agentii economici din zona. In perimetru verificat s-au identificat existenta unor camine de vizitare in care s-au observat ape uzate de culoare inchisa. **Traseul retelei de canalizare a fost identificat pana in vecinatatea imprejmuirii incintei Trans Fag SRL – Fabrica de cherestea Baia de Arama.**

**In urma discutiei cu un reprezentant al societatii a reiesit ca s-au efectuat spalari in incinta halelor de prelucrare a buştenilor.**

Ca prima masura la fata locului, reprezentantii S.G.A. Mehedinti au stopat scurgerea apelor uzate de culoare inchisa de la gura de evacuare tub de azbociment mal drept – pr Brebina.

In data 31.03.2023, reprezentantii SGA Mehedinti au constatat ca nu mai exista scurgeri de ape uzate de culoare inchisa si in continuare se fac demersuri privind identificarea detinatorului retelei de canalizare.

In continuare personalul formatiei de lucru Brebina monitorizeaza malul drept al pr. Brebina din zona Tarnita – Baia de Arama.

* 1. **Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**GNM-CJ Constanta** revine cu informaţii suplimentare referitoare laincendiul, pe o suprafata de 500 mp, din data de 26.03.2023, ora 17:30, în incinta societăţii Iridex Group Salubrizare la ieşire din Mun. Medgidia.

În incendiu au ars 1.400 tone deșeuri de tip RDF (Refuse Dervied Fuel) balotate. Incendiul a fost lichidat în jurul orei 21:00, fiind necesara intervenția echipajelor de pompieri.

Societatea are activitate de depozitare la Medgidia a deșeurilor nepericuloase tip RDF rezultate de la stația de tratare mecano-biologică Costinești, acestea fiind destinate valorificării prin coincinerare la Romcim Medgidia.

S-a stabilit faptul că Societatea nu a luat masuri de prevenire a unor incidente/accidente cu impact asupra mediului si nu a supravegheat amplasamentul si stocul de deșeuri valorificabile energetic, ceea ce a condus la producerea incendiului in care a ars o cantitate mare de deșeuri.

**GNM-CJ Constanţa a aplicat amenda in cuantum de 50.000 lei, conform OUG 195/2005 privind protectia mediului si s-au stabilit masuri corective.**

**Agenţia Naţională pentru Protecţia Mediului** informează că, din rezultatele analizelor efectuate în data de 30.03.2023, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **nu a fost depășită la nici o staţie din teritoriu.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

**Garda Forestiera Ramnicu Valcea** informeaza ca **in intervalul 28.03.23 ora 19:00- ora 23:00, s-a produs un incendiu de litiera in zona loc. Frasin, pe raza unui fond forestier proprietate publica din cadrul OS Carbunesti, DS Gorj, jud. Gorj. Acesta a afectat o suprafata de 4,46 ha** de litiera. A fost stins de catre 2 personal silvic, 5 pompierii militari si 3 cetateni. Cauza incendiului este aprinderea vegetatiei din afara fondului forestier.

**Garda Forestiera Ramnicu Valcea** informeaza ca **in intervalul 30.03.23 ora 17:00- ora 20:30, s-a produs un incendiu de litiera in zona loc. Valea Dealului, pe raza unui fond forestier proprietate publica din cadrul OS Carbunesti, DS Gorj, jud. Gorj. Acesta a afectat o suprafata de 0,56 ha** de litiera. A fost stins de catre 1 personal silvic si 2 cetateni. Cauza incendiului este necunoscuta.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 30.03.2023 – 31.03.2023 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

**4.** **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**Administrația Bazinală de Apă Prut-Bârlad:**

**Judetul Botosani:** - Se mentine situatia de restrictii in alimentarea cu apa pentru piscicultura la folosinta:

 - S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii.

 - Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Havarna, sursa ac. Cal Alb - r. Baseu.

 **Judetul Iasi:**- Se mentine situatia de restrictii in alimentarea cu apa pentru piscicultura la folosintele:

 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin incetarea livrarii apei din sursa r. Miletin - ac.Halceni.

 \* SC ACVACOM SRL Iasi prin reducerea debitelor la sursa r. Gurguiata – ac. Plopi corespunzator treptei III de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac. Sarca corespunzator treptei III de aplicare a restrictiilor.

  **Judetul Vaslui:**  - Se mentin prevederile „Planului de restrictii si folosire a apei in perioade deficitare”, astfel:

 \* treapta III - pentru S.C. AQUAVAS S.A. VASLUI – Sucursala Vaslui din acumularea Solesti.

 \* treapta III - ANIF Filiala Teritoriala de Imbunatatiri Funciare Vaslui-Amenajare de irigatii Manjesti, sursa acumularea Manjesti.

**A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**Notă: ABA Arges** informeaza ca **in data de 28.03.2023, ora 16:00 ca urmare a vijeliei din partea de Nord a jud. Arges, COD ROSU de intensificari de vant, a fost afectata Linia de Electricitate Rucar-Pecineagu,** intrand in functiune grupul electrogen. În cursul zilei de 31.03.2023, o echipă de la ABA Argeş Vedea - Baraj Pecineagu şi de mentenanţă, intenţiona să se deplaseze pe traseul liniei electrice pentru identificarea incidentului.

DIRECȚIA COMUNICARE